CELEX: 62008CA0202
Language: el
Date: 2009-07-16 00:00:00
Title: Συνεκδικασθείσες υποθέσεις C-202/08 P και C-208/08 P: Απόφαση του Δικαστηρίου (πρώτο τμήμα) της 16ης Ιουλίου 2009 — American Clothing Associates NV και Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) [Αίτηση αναιρέσεως — Πνευματική ιδιοκτησία — Κανονισμός (ΕΚ) 40/94 — Κοινοτικό σήμα — Σύμβαση των Παρισίων για την προστασία της βιομηχανικής ιδιοκτησίας — Απόλυτοι λόγοι απαραδέκτου της αιτήσεως καταχωρίσεως κοινοτικού σήματος — Σήματα παραγωγής ή εμπορίας ταυτόσημα ή παρόμοια με κρατικό έμβλημα — Απεικόνιση φύλλου σφενδάμνου — Εφαρμογή επί σημάτων που αφορούν υπηρεσίες]

12.9.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 220/12
            
         Απόφαση του Δικαστηρίου (πρώτο τμήμα) της 16ης Ιουλίου 2009 — American Clothing Associates NV και Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   (Συνεκδικασθείσες υποθέσεις C-202/08 P και C-208/08 P) (1)
   
   (Αίτηση αναιρέσεως - Πνευματική ιδιοκτησία - Κανονισμός (ΕΚ) 40/94 - Κοινοτικό σήμα - Σύμβαση των Παρισίων για την προστασία της βιομηχανικής ιδιοκτησίας - Απόλυτοι λόγοι απαραδέκτου της αιτήσεως καταχωρίσεως κοινοτικού σήματος - Σήματα παραγωγής ή εμπορίας ταυτόσημα ή παρόμοια με κρατικό έμβλημα - Απεικόνιση φύλλου σφενδάμνου - Εφαρμογή επί σημάτων που αφορούν υπηρεσίες)
   2009/C 220/19
   Γλώσσα διαδικασίας: η γαλλική
   
      Διάδικοι
   
   
      Αναιρεσείουσες: American Clothing Associates NV (εκπρόσωποι: P. Maeyaert, advocaat, N. Clarembeaux και C. De Keersmaeker, avocats) (C-202/08), Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωπος: A. Folliard-Monguiral (C-208/08)
   
      Αντίδικοι κατ’ αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωπος: A. Folliard-Monguiral (C-202/08), American Clothing Associates NV (εκπρόσωποι: P. Maeyaert, advocaat, N. Clarembeaux και C. De Keersmaeker, avocats) (C-208/08)
   
      Αντικείμενο
   
   Αίτηση αναιρέσεως κατά της αποφάσεως του Πρωτοδικείου (πέμπτο τμήμα) της 28ης Φεβρουαρίου 2008, στην υπόθεση T-215/06, American Clothing Associates SA κατά ΓΕΕΑ, με την οποία το Πρωτοδικείο απέρριψε την προσφυγή που άσκησε η προσφεύγουσα κατά της αποφάσεως του πρώτου τμήματος προσφυγών του ΓΕΕΑ, της 4ης Μαΐου 2006, περί αρνήσεως της καταχωρίσεως ως κοινοτικού σήματος του σχεδίου ενός φύλλου σφενδάμου για τα προϊόντα των κλάσεων 18 και 25 υπό την έννοια του Διακανονισμού της Νίκαιας για τη διεθνή ταξινόμηση προϊόντων και υπηρεσιών με σκοπό την καταχώριση σημάτων — Παράβαση των άρθρων 7, παράγραφος 1, στοιχείο η', του κανονισμού (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ 1994, L 11, σ. 1) και 6β, παράγραφος 1, στοιχείο α', της Σύμβασης των Παρισίων για την προστασία της βιομηχανικής ιδιοκτησίας, της 20ής Μαρτίου 1883, όπως έχει αναθεωρηθεί και τροποποιηθεί — Απόλυτος λόγος αρνήσεως καταχωρίσεως — Βιομηχανικά ή εμπορικά σήματα παρεμφερή ή ταυτόσημα με κρατικό έμβλημα — Απεικόνιση ενός φύλλου σφενδάμου
   
      Διατακτικό
   
   Το Δικαστήριο αποφασίζει:
   
               1)
            
            
               Απορρίπτει την αίτηση αναιρέσεως της American Clothing Associates NV στην υπόθεση C-202/08 P.
            
         
               2)
            
            
               Αναιρεί την απόφαση του Πρωτοδικείου των Ευρωπαϊκών Κοινοτήτων της 28ης Φεβρουαρίου 2008, T-215/06, American Clothing Associates κατά ΓΕΕΑ, καθόσον με αυτή ακυρώθηκε η απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) της 4ης Μαΐου 2006 (υπόθεση R-1463/2005-1), με την οποία απορρίφθηκε η αίτηση καταχωρίσεως ως κοινοτικού σήματος σημείου απεικονίζοντος φύλλο σφενδάμνου.
            
         
               3)
            
            
               Απορρίπτει την προσφυγή που άσκησε η American Clothing Associates NV στην υπόθεση T-215/06.
            
         
               4)
            
            
               Καταδικάζει την American Clothing Associates NV στα δικαστικά έξοδα στις υποθέσεις C-202/08 P και C-208/08 P.
            
         
      (1)  ΕΕ C 209 της 15.8.2008.